Cryptosylvicola randrianasoloi

Ny Cryptosylvicola randrianasoloi, izay hany karazana ao amin' ny sokajy Cryptosylvicola, dia karazam-boron-kely ao amin' ny fianakaviana Bernieridae. Io vorona io dia mipetraka amin' ny ala avo eto Madagasikara, ao amin' ny ala atsinanana eo anelanelan' ny haambo 900 sy 2 100 m. Ny Cryptosylvicola ranndrianasoloi dia vorona somary kely, manana lamosina maitso ôliva ary kibo mavo mivolondavenona.

Tamin' ny taona 1992 no nahitan' ny mpanam-pahaizana azy voalohany teo akaikin' ny Tahirin-Javabory Manokana Analamazaotra eto Madagasikara, ary tsy misy afa-tsy ny ala any amin' ny ilany atsinanan' ny Nosy eo anelanelan' ny Tahirin-Javaboary Manokana Anjanaharibe-Atsimo sy ny Valan-javaboarim-pirenena Andohahela.

Ny tovan' anarana ara-tsiansany hoe randrianasoloi dia nomena azy ho fanomezam-boninahitra ny ôrnitôlôga malagasy Georges Randrianasolo (1930-1989) izay nandray anjara betsaka tamin' ny fampandrosoana ny siansan' ny zsavaboary teto Madagasikara.

 Jereo koa 

 Farifotra na farifitra
 Vorona

 Oxylabes madagascariensis
 Bernieria madagascariensis
 Cryptosylvicola randrianasoloi
 Hartertula flavoviridis
 Thamnornis chloropetoides

 Xanthomixis zosterops
 Xanthomixis apperti
 Xanthomixis cinereiceps

 Crossleyia xanthophrys
 Crossleyia tenebrosa

 Randia pseudozosterops